Аб гэтым і многім іншым расказаў нам святар гэтай царквы іераманах Герман. Нам – гэта паломнікам ад прыхода храма “Сабора Усіх Беларускіх Святых”, што будуецца ў горадзе Гродне. Паездка наша была прызначана на вечар 19 ліпеня. Перад ад’ездам святар нашай царквы, айцец Віктар, благаславіў кожнага з нас. Заставалася толькі дачакацца аўтобуса – і з Богам у дарогу. Але нам было наканавана выпрабаванне. Па нейкіх прычынах аўтобус не прыйшоў. Нягледзячы ні на што, жаданне паехаць у Карму было дастаткова моцным, і на наступны дзень мы зноў сабраліся ля храма. Там нас ужо чакаў аўтобус.